Христо Смирненски
Съвременни мъдрости

chitanka.info

Месо поиска ли ти се да купиш,

гръбнака знай, че тамо ще си счупиш.

Билет за банята желаеш ли да вземеш,

ще трябва с часове да си подремеш.

Поискаш с зестра ли да се ожениш,

хлебарски дрехи трябва да наденеш.

Пакет тютюн да вземеш ли поискаш,

пет дни е нужно там да се натискаш.

Решиш ли във трамвая да се качиш,

дете ил баба ще разплачеш.

Желаеш ли добре да се нахраниш,

слуга в Синода гледай да се хванеш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.